钦定古今图书集成/理学汇编/学行典/第203卷 > 楼孟宪
## 钦定古今图书集成/理学汇编/学行典/第203卷 > 楼孟宪

按《浦江县志》：“楼孟宪，字惟章，少倜傥好学，居家以孝
闻。弱冠补弟子员，督学方山薛公称曰：‘枫山大业在
是矣’。”赴省试，闻父疾革，重茧，抵家哀吁，无所不至，遂
弃去举子业。日以儿时戏事娱其母，且勤课其幼弟，
冀其成立以慰其母也。母老，病床褥者岁馀，衣不解
带，居丧骨立，有古棘人风。万历壬寅，领乡荐，弗上公
车，与其子侄讲明枫山氏之学，人谓“薛公有《早鉴》”云。